Title: Jaume I, el Conqueridor. Personatge històric - personatge llegendari
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Jaume I, el Conqueridor, fou un dels grans reis medievals del Casal de Barcelona. En aquesta activitat el que us proposem és conèixer el personatge històric, però també alguns aspectes del corpus llegendari que sorgí al voltant de la seva figura. Us organitzareu en grups, cadascun dels quals prepararà un aspecte de la figura històrica i un aspecte del seu llegendari, per acabar posant-ho en comú amb tota la classe.

ORGANITZACIÓ I TASQUES
- Dividiu la classe en cinc grups. A cada grup li pertoca preparar la part històrica i llegendària que consta en l'apartat tasques de cada grup.
  - En la part històrica, cada grup ha de preparar l'exposició de la part que li correspongui del vídeo Jaume I, el Conqueridor. L'enllaç el trobareu en l'apartat tasques de cada grup.
  - Del corpus llegendari, cada grup haurà d'explicar algunes de les llegendes o els aspectes llegendaris que li hagi tocat treballar. En aquesta exposició és bo que intenteu fer veure aquells elements clarament llegendaris.
- Tasques de cada grup:
  - Història: Vídeo Jaume I, el Conqueridor
    - GRUP A: Retrat d'un rei
    - GRUP B: Cabdill militar
    - GRUP C: L'home polític
    - GRUP D: L'estratègia municipal
    - GRUP E: Mort i llegenda

  - Llegendari: Cada grup té assignat un apartat dels que trobareu en l'enllaç Mitcat: Jaume I. Heu de preparar l'explicació d'alguna de les llegendes o històries de l'apartat que us pertoca.
    - GRUP A: Engendrament i infantesa
    - GRUP B: La conquesta de Mallorca
    - GRUP C: La conquesta de València
    - GRUP D: El govern del regne
    - GRUP E: Vellesa i mort