Title: Guia didàctica
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Abans de començar el tema s'ofereix la següent informació. El recurs els temes de les llegendes ens ha fet evident la gran varietat de temes propis de les llegendes. La varietat i quantitat de llegendes és tan gran que conèixer-les totes és tasca impossible. En canvi sí que podem incidir en alguns dels grans temes de les llegendes, al mateix temps que en coneixem algunes de representatives. I és allò que us proposem de fer en els tres propers temes. En aquest ens centrarem en els esperits i genis de lloc així com en els esperits malèfics.

Els esperits i genis de lloc
- Tasca. Es proporciona primer dos textos que defineixen què son i qui són els follets. Després es proposa la compleció d'una taula d'informació dels diferents follets dels Països Catalans. S'hi inclou l'enllaç per fer les consultes necessàries.

Els follets
- Tasca. Es proporciona primer dos textos que expliquen qui i com són els follets. A continuació és proposa la compleció d'una taula d'informació dels follets dels Països Catalans. Es proporciona l'enllaç per a consultar les informacions.

Les encantades
- Text. Se centra a definir qui són, com són les encantades, presentar les més conegudes i com es caracteritzen.

Encantades i llegendes
- JClic que treballa les característiques i els temes que més sovintegen en el món de les encantades. L'activitat conté diverses llegendes.

Animals i éssers fantàstics
- Text que fa referència, dins del llegendari dels animals i éssers fantàstics, a la serp o serpent, com un dels més característics i amb una gran varietat de llegendes. Es remarca, a més, el parentiu que sovint tenen amb altres éssers fantàstics com els dracs o altres rèptils.

Bèsties fantàstiques
- Tasca. Han de realitzar un informe sobre la presència de les serps en el conjunt de creences i en el llegendari dels Països Catalans. Se'ls proporciona l'enllaç per a la recerca d'informació i un breu guió per fer l'informe.

Els esperits malèfics: les bruixes
- A través d'un qüestionari es fa el següent recorregut: se situa el món llegendari del mal i la por, incorporant-hi les bruixes. Es fa referència a la persecució històrica de les bruixes. Es presenta la imatge llegendària de les bruixes. I finalment s'incideix en dos aspectes molt relacionats amb el llegendari de les bruixes com són la seva relació amb els temporals i la malícia amb què solen actuar.

El diable
- Text que després de descriure la imatge llegendària del diable fa incidència en el fet que sovint se'l presenta amb un comportament força innocent i fins i tot inofensiu. En aquest sentit es fa referència al diable com a constructor de ponts, a canvi d'aconseguir alguna ànima, juguesca de la qual en sol sortir malparat. El text es completa amb la invitació a consultar un enllaç on s'hi troba un mapa amb els ponts del diable més característiques, acompanyats de la informació escaient.

Altres propostes
- Noms geogràfics de bruixes i dimonis. Es planteja la proposta de fer una localització geogràfica de noms de lloc relacionats amb les bruixes i el dimoni. S'hi incorporen diferents enllaços que poden ser útils per al desenvolupament de l'activitat.
- Les bruixes a Catalunya. S'ofereix l'enllaç, amb el mateix títol, que considerem de molt d'interès per aprofundir en el tema.