Title: Perot Rocaguinarda
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Perot Rocaguinarda

Es tracta, possiblement, del bandoler català més clarament implicat en les lluites entre els bàndols dels nyerros i els cadells. En el seu cas, deixarem de costat el record llegendari que encara perdura en molts dels pobles on va viure i actuar i en canvi ens centrarem a conèixer el personatge històric, per un costat, i analitzar a través d’un text de Xavier Roviró i Alemany, autor del llibre Perot Rocaguinarda, cap de bandolers, per què la seva figura no ha adquirit l’excepcionalitat llegendària, per exemple, d’en Serrallonga.

Per conèixer el personatge històric obriu el següent enllaç i llegiu-ne la informació. Perot Rocaguinarda

Ara que ja sabeu qui fou Perot Rocaguinarda, llegiu-vos el text de Xavier Roviró i Alemany que teniu a continuació.

Perot Rocaguinarda, cap de bandolers

“I és curiós però no es coneix cap peça del cançoner tradicional pròpia d’en Rocaguinarda; no existeix ‘La cançó d’en Rocaguinarda’ [...] Cal dir, però, que de tots els bandolers catalans del Barroc pocs van aconseguir una posteritat folklòrica remarcable (només en Serrallonga i potser també en Tocasons) [...] Potser Serrallonga representava una biografia bandolera ajustada al guió que un heroi folklòric i romàntic exigia [...] Rocaguinarda va entrar en tractes amb l’autoritat per anar a servir el rei i això deuria decebre d’una manera o altra el gust popular. D’entre els tres grans bandolers del Barroc (Antoni Roca, Rocaguinarda i Serrallonga), el poble n’havia de triar sols un. Sols podia ser un el que passés a ser recordat de manera excepcional en les cançons i llegendes, i fou en Serrallonga.

No tinc cap mena de dubte que com a bandoler, com a cap militar, com a estrateg, com a polític, com a negociador, com a pertorbador social, com a insurrecte, i en definitiva, com a personatge històric, ho va ser molt més en Rocaguinarda que cap altre dels bandolers catalans [...]

Però de les gestes, reals o imaginàries, d’en Perot encara ha sobreviscut alguna llegenda, ja que el poble no l’ha oblidat mai del tot.” Perot Rocaguinarda, cap de bandolers. Xavier Roviró i Alemany

Tenint en compte les informacions que heu llegit, realitzeu les dues tasques següents:

- Feu una breu síntesi bibliogràfica de Perot Rocaguinarda. (No pot ser superior a cinc línies).
- Expliqueu com raona Xavier Roviró i Alemany per què Rocaguinarda no ha adquirit l'excepcionalitat llegendària, per exemple, d'en Serrallonga.