Title: Guia didàctica
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

El següent bloc bàsicament pretén situar el món de les llegendes. Què són, quins temes tracten, classificació i, per acabar, pervivència que es manifesta en els rumors d'actualitat.

La llegenda
- Text que ens defineix la llegenda tot comparant-la amb els mites i les rondalles.

Qüestionari del text: La llegenda
- Qüestionari. Es planteja com una activitat de comprensió lectora al voltant de l'esmentat text.

Els temes de les llegendes
- Text que incideix en la gran diversitat de temes que tracten les llegendes. També en el caràcter de creació del poble que tenen moltes d'elles, però també en el fet que se'n continuen creant constantment. Un exemple serien les actuals llegendes urbanes.

Classificant llegendes
- Tasca. Es proposa que relacionin quatre paquets de diferents tipus de temes de llegendes amb la següent classificació.
  - Llegendes dels esperits i genis del lloc.
  - Llegendes dels esperits malèfics i la por.
  - Llegendes de la història.
  - Llegendes geogràfiques.

Rumors d'actualitat
- Text en què s'hi inclou un fitxer amb cinc rumors d'actualitat. Han estat seleccionats d'entre una bona colla recollits pel Grup de Recerca Folklòrica d'Osona, en una enquesta realitzada a les acaballes del segle XX a un nombre considerable d'adolescents d'entre 14 i 17 anys. A partir de la seva lectura es proposa un treball, a fer en grups, d'analisi i reflexió sobre els rumors d'actualitat.

Altres propostes
- Investigant el llegendari proper. Es proposa que amb l'alumnat de l'institut es realizi una investigació i recerca sobre el llegendari de l'entorn més proper.