Title: Rumors d'actualitat
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

El Grup de Recerca Folklòrica d’Osona, a les acaballes del segle XX, en un treball d'investigació realitzat amb adolescents d’entre 14 i 17 anys, va recollir un nombre important de rumors i històries, algunes de força inversemblants. En les converses, sovint el grau de convenciment del que s’explicava era tan gran que en alguns casos no era estrany trobar-se amb algun noi o noia que fins i tot assegurava que coneixia algú que allò li havia passat o ho havia comprovat personalment.

En el fitxer rumors d'actualitat n'hi trobareu cinc. Molts d’ells encara continuen vigents i mentrestant n’han aparegut de nous.

A partir de la informació del fitxer us proposem la següent activitat de treball oral, de discussió i anàlisi, a fer en grups:

- Comenteu aquests cinc rumors. Destrieu aquells elements que considereu que poden ser verídics d’aquells que creieu que fan el rumor no creïble.

- Feu aportacions d’altres rumors que conegueu o us hagin explicat.

- Creeu-ne un de nou, procurant que pugui esdevenir creïble tot i tenir una part amb una alta dosi d'imaginació.

En acabar, compartiu-ho amb tota la classe.