Title: Els follets
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Els follets

“Moltes de les llegendes de l’imaginari popular pouen d’una de les creences més esteses arreu del món: L’existència d’uns éssers diminuts, entremaliats i juganers, tinguts per esperits de la llar. Segons les tradicions de cada lloc reben noms diversos i presenten característiques diferents”. TRADICIONARI. La narrativa popular. Volum núm. 7. Les llegendes en el folklore. Xavier Roviró i Joan Soler.

Xavier Roviró els defineix aixÍ:

“És difícil definir el concepte Follet, però en un sentit molt general és un ésser invisible que viu a les cases, és màgic i entremaliat. Molt sovint té dues dèries: guardar molt bé els cavalls i altre animal de peu rodó i li agrada controlar l’ordre i la netedat a les cases. Al bestiar el manté sa i arreglat i en molts casos fins i tot l’atipa sense que l’amo del cavall hagi de patir. Li agrada trenar i destrenar la crina dels cavalls i eugues. També els pentina i raspalla deixant-los lluents i amb el pèl ben llis. No vol saber res de l’aigua beneïda i només va a les cases que el tracten bé. Quan ve la nit a les cases controla si les dones ho tenen tot en ordre, si han rentat els plats i han escombrat. Si ho troba brut o desendreçat va a despertar-les molestant-les, estirant-les-hi els llençols i fent molt terrabastall fins que es lleven i ho netegen tot.”

Consulta l'enllaç i amb la seva informació completa la taula del següent fitxer. Anomena'l, desa'l i trametre'l.