Title: Categoria per defecte en El mite del comte Arnau
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'El mite del comte Arnau'

Q: El mite del comte Arnau

El comte Arnau ha acabat convertint-se en el mite folklòric i literari més important de Catalunya. Tot i que algunes llegendes que el poble li atribueix el presenten com un heroi noble que va lluitar per la defensa del país, majoritàriament se’l descriu com una espècie de malvat que, per aconseguir el seu benefici, actuava de manera despietada deshonrat les donzelles, escanyant amb impostos i exigències els seus vassalls en anys de fam o negant-se a pagar la soldada als mossos i servents. En realitat, el llegendari reflecteix força exactament l’actitud pròpia de molts senyors feudals, que actuaven com a poder absolut en els seus dominis o feus.

El llegendari popular, davant la imatge d’un ésser maligne i despietat, se l’ha imaginat castigat a vagar eternament, com una ànima en pena, que purga les seves malifetes.

Aparella
- La figura del comte Arnau és sense cap mena de dubte | el mite folklòric i també literari més important de Catalunya.
- Majoritàriament se'l presenta com un personatge | malvat i disposat a fer el que fos en benefici propi.
- Imposa sempre la seva voluntat i poder, | semblantment com feien la majoria de senyors feudals de la seva època.
- El llegendari popular castiga la seva maldat | convertint-lo en una ànima en pena castigada a vagar eternament.

El mite

El mite es fonamenta en una cançó popular musicada i en un extens i divers llegendari de la seva figura, que se l’imagina com una ànima en pena que cavalca desenfrenadament un cavall negre, envoltat de flames. S’alimenta d’ànimes damnades com ell i s’envolta de gossos folls i bèsties feréstegues que són la seva única companyia.

“La seva supèrbia el va fer desafiar Déu, i Déu el condemnà a cavalcar eternament com una ànima damnada, però gràcies a la devoció que tenia a Sant Pere, Déu deixava que durant dues hores al dia pogués visitar la seva viuda al castell de les Dames o de Blancaflor. Arnau se li apareixia voltat de flames, amb la dèria d’endur-se-li les filles; la comtessa, però, previnguda per la Mare de Déu, mai no les hi deixava veure.

Sembla que la creació del mite del comte Arnau va començar amb la cançó i que la cançó ha donat peu a la llegenda”. TRADICIONARI. La narrativa popular. Volum núm. 7. Les llegendes en el folklore. Xavier Roviró i Joan Soler.

El mite que, durant el segle XIX i bona part del XX, es magnifica des de l'escriptura amb diferents poemes i escrits, en quins elements populars es fonamenta?

Q: La cançó

La cançó es pot datar al segle XVI i era molt popular sobretot a comarques com el Ripollès, la Garrotxa, Osona i el Berguedà.

"Originàriament fou una cançó de dansa interpretada per un grup d’homes i un de dones que cantarien els versos del Comte i de la vídua, alternadament; la dansa o ‘Gala’ de Gombrèn i Campdevànol, de reminiscències feudals, sembla tenir-hi relació: un ballador va traient a ballar, una per una, les noies, prenent-les de la seva parella i retornant-los-la després." Enciclopèdia de la Fantasia Popular Catalana. Joan Soler i Amigó

A mitjans del segle XIX fou recopilada per M. Aguiló i difosa per M. Milà i Fontanals i va ser la base principal de bona part de poemes i escrits que contribuiran, encara més, a engrandir el mite i el llegendari del comte.

La cançó té forma de diàleg, entre el comte i la comtessa. El seu argument, com veureu a la pregunta següent, té un regust amarg i descriu un comte que recorda i enyora el que havia tingut i es plany dels mals que l’han condemnat eternament.

Indica quines de les següents afirmacions són correctes.
- Una de les bases del mite del comte Arnau és una cançó que es pot datar al segle XVI i que era una cançó de dansa. (CORRECTE!)
- El mite del comte Arnau es comença a escampar quan al segle XIX es compon una cançó que es fa molt popular. (Vols dir que l'has llegida aquesta afirmació?)
- La lletra de la cançó fa referència a la tristesa que sent el comte quan se li mor la seva dona i les seves filles. (Vols dir que l'has llegida aquesta afirmació?)
- La dansa o ‘Gala’ de Gombrèn i Campdevànol semblen tenir relació amb la cançó de dansa del comte Arnau. (CORRECTE!)
- La cançó té forma de diàleg entre el comte i la comtessa. (CORRECTE!)
A: Una de les bases del mite del comte Arnau és una cançó que es pot datar al segle XVI i que era una cançó de dansa.; La dansa o ‘Gala’ de Gombrèn i Campdevànol semblen tenir relació amb la cançó de dansa del comte Arnau.; La cançó té forma de diàleg entre el comte i la comtessa.

L’argument

“La cançó descriu com el Comte Arnau arriba amb el seu cavall que menja ‘ànimes damnades’, entre a casa seva a través de la finestra enreixada, com una flama, enyorat, a veure la ‘viudeta igual’, a saber què fan les filles, els mossos, a vetllar perquè se’ls pagui bé la soldada, ja que ‘per soldades mal pagades’ –o ‘per mesures mal rasades’, o ‘feia patir els pobres els anys de fam’- fou condemnat; però també ‘per les males llambregades’, les males ‘paraulades’, ‘les males abraçades’, els ‘mals passos que donava’... De res no val que la ‘muller lleial’ pregui per ell i li faci l’oferta, ‘que com més me feu l’oferta, més pena em dau’. Així que canta el gall, a mitjanit, ha de tornar a cavalcar entre Cel i Terra”. Enciclopèdia de la Fantasia Popular Catalana. Joan Soler i Amigó

El comte Arnau

Obre l'enllaç, llegeix la lletra de la cançó i explica, en prosa, els aspectes següents:

- El desig o demanda del comte de veure les filles i la resposta de la comtessa.
- L'encàrrec de pagar als mossos, i la raó que dóna el comte, i la resposta de la comtessa.
- Indica com es detecten algunes de les malifetes que ha fet el comte.
- Elements que relacionen el comte amb l'infern.
- L'arribada de la trobada diària del comte amb la comtessa.

Q: Abans d'acabar podeu escoltar la versió que de la cançó féu Joan Manel Serrat al disc Cançons tradicionals.

HAS ESCOLTAT LA CANÇÓ?
A: Sí
Feedback ("Sí"): MOLT BÉ!
Feedback ("No"): Doncs, escolta-la i podràs acabar.