Title: Categoria per defecte en Serrallonga, el bandoler
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Serrallonga, el bandoler'

Serrallonga, el bandoler

Joan Sala i Ferrer, conegut com Serrallonga, es tracta del bandoler que la memòria popular més ha idealitzat, convertint-lo fins i tot en un veritable heroi.

Nascut a la masia de la Sala de Viladrau, en el si d’una família amb una bona posició, però amb un panorama força complicat i immers en un ambient de bandolerisme generalitzat a la zona de Viladrau.

El nom de Serrallonga és fruit del seu matrimoni, als 24 anys, amb la pubilla de Serrallonga, a la zona de Querós, en plenes Guilleries. Durant els primers anys de matrimoni, tingué una vida força tranquil·la i s’ocupava de tirar endavant la família.

No fou, per tant, un líder o defensor del poble, com se l’ha presentat, sinó un pagès, que va viure des del 1594 fins al 1634, que per circumstàncies de la vida es veié abocat a cometre delictes que el portaren a actuar fora de la llei. A poc a poc va anar adquirint poder i renom entre altres bandolers fins a convertir-se en el cap d’una important colla d’ells. Era un home valent, dur i fins i tot venjatiu amb aquells que li anaven en contra però fidel amb els que el seguien i l’ajudaven. Durant els seus anys de bandoler foren moltes les cases i famílies que l’ajudaren i el protegiren. De fet va viure en una època en què la població, sobretot la del món rural, tenia moltes dificultats per anar tirant endavant i no era mal vist buscar-se la vida fent petits robatoris, sobretot a la gent més rica. Per altra part, la població estava molt cansada d’aquesta situació i admirava aquells que eren capaços d’enfrontar-se a qui tenia el poder.

Amb pocs anys, la seva fama i popularitat va créixer, fruit sobretot dels esforços que els governants feren per atrapar-lo, sense aconseguir-ho, tot i que la seva colla quedà pràcticament desfeta.

Finalment fou apressat i jutjat i –com diu Xavier Roviró- “la sentència va ser molt dura i volia ser exemplificadora: l’assotaren, li tallaren les orelles i l’esquarteraren; el cap el penjaren en una gàbia; destruïren les seves propietats i cremaren els seus boscos”.

Q: Contesta o completa segons correspongui.

D'on li ve el nom de Serrallonga? | [...]
Durant quina època va viure? | [...]
Més que un líder popular o defensor del poble, fou un pagès que per diverses circumstàncies es veié abocat a delinquir. Cert o fals? | [...]
Amb el temps acaba adquirint poder i renom entre els bandolers. Aquest fet què li va permetre? | [...]
Era un home dur i fins i tot venjatiu, tot i que fidel amb els seus. Cert o fals? | [...]
De fet foren moltes les cases i [...] que l’ajudaren i el protegiren. Visqué en una època en què no era mal vist buscar-se la [...] fent petits robatoris, sobretot a la gent més[...].
El fet que la gent, sobretot del món rural, visqués amb moltes dificultats feia que molta d’aquesta gent admirés aquells que s’enfrontaven amb el poder, encara que fos actuant fora de la llei. Cert o fals? | [...]
Quin fou el final d’en Serrallonga? | [...]
A: Del seu matrimoni amb la pubilla de la casa de Serrallonga de Querós.; A finals del segle XVI i el primer terç del segle XVII; Cert; Convertir-se en cap d'una colla de bandolers.; cert; famílies; vida; rica; cert; Fou executat i el seu cap penjat en una gàbia.
Gap 1 offers: De la zona o comarca on va actuar més assíduament.; De la casa on va néixer.; Del seu matrimoni amb la pubilla de la casa de Serrallonga de Querós.
Gap 2 offers: A finals del segle XIX; Al voltant de l'any 1000; A finals del segle XVI i el primer terç del segle XVII
Gap 4 offers: Entrar a la colla del bandoler més important de Catalunya.; Convertir-se en cap d'una colla de bandolers.
Gap 10 offers: Fou apressat però se'l perdonà a canvi que ajudés l'exèrcit del rei.; Fou executat i el seu cap penjat en una gàbia.; El va matar a traïció un de la seva colla.