Title: Els esperits i genis de lloc
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Els esperits i genis de lloc

L’existència de follets del vent i de l’aire, follets del foc, fades, encantades i dones d’aigua, de salamandres, serpents subterrànies i monstres que treuen foc pels queixals, forma part de les creences populars presents a molts llocs del món. A Europa, i per tant a Catalunya, són herència del paganisme dels celtes i de les mitologies grega i romana. Tot i que el cristianisme els va combatre i sovint se’ls pretenia associar a les forces ocultes del mal, i per tant se’ls presentava associats al diable, la seva pervivència sobretot en el món rural s’ha mantingut fins als nostres dies.

Aquests esperits fantàstics i misteriosos, que en uns casos formen part de la natura i el paisatge o, en d’altres, actuen com a esperits o mals esperits de la llar, són els que us proposem de conèixer centrant-nos concretament en: Els follets. Les encantades, fades o dones d’aigua. Animals o éssers fantàstics com serps i dracs.

En el vídeo que teniu a continuació hi trobareu un primer tast d'alguns d'aquests éssers propis del nostre llegendari.