Title: Llegendes i rumors d'actualitat
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

Llegendes i rumors d’actualitat

“Molts rumors actuals, amb equivalents escampats arreu del món –són més globals que no locals-, no semblen tenir un comportament gaire diferent de les velles llegendes recollides pels folkloristes del segle XIX, moltes de les quals no eren sinó rumors sorgits de les velles pors. Ara els transmissors ja no són pagesos vells i de cultura àgrafa, sinó gent jove, il·lustrada i urbana, però continuen essent de transmissió oral, de boca a orella o de mòbil a mòbil.

Els temes actuals tenen a veure amb els neguits que més preocupen la joventut actual: la ciutat oculta, les aventures a la carretera, els riscos en les relacions sexuals, l’estètica del cos i la cirurgia plàstica, el tràfic d’òrgans, el món de la droga” TRADICIONARI. La narrativa popular. Volum núm. 7. Les llegendes en el folklore. Xavier Roviró i Joan Soler.

I de ben segur que vosaltres encara hi afegiríeu les tribus o colles urbanes, les festes i els festivals nocturns, o les apostes, per citar-ne algunes més.

En l’activitat que trobareu a continuació, i abans de treballar i conèixer alguns temes del llegendari català, us convidem a conèixer mínimament aquest llegendari nou i modern que són els rumors d’actualitat.