Title: Guia didàctica
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

En el següent bloc se situa l'alumnat en allò que és i representa la festa de Sant Jordi a Catalunya. S'hi incorpora una activitat encaminada a conèixer la repercussió que aquesta festa ha tingut fora de les nostres fronteres.

La diada de Sant Jordi
- Text introductori que dóna una visió general de la celebració de la festa.

Les roses de Sant Jordi
- Tasca. Es proposa que busquin els orígens i l'explicació d'aquest costum. N'han d'elaborar un fitxer. Se'ls proporciona l'enllaç on trobar la informació.

Sant Jordi, la diada de l'amor
- Es tracta d'un vídeo on diferents parelles expliquen la seva experiència amorosa durant la diada de Sant Jordi als carrers de Barcelona.

La festa del llibre
- Text que explica la festa del llibre des dels seus inicis, la relació que s'estableix amb la diada de Sant Jordi, la seva consolidació a Catalunya i el caràcter, fins i tot internacional, que ha acabat adquirint.

El dia del llibre
- Qüestionari que es fonamenta, bàsicament, en el text que acaben de llegir.

Sant Jordi a Catalunya
- Text que després de recordar com la festa de Sant Jordi s'ha convertit en la festa de primavera més popular de Catalunya, se centra en la representació que a Montblanc es fa de la llegenda de Sant Jordi. S'hi incorpora un vídeo de la representació.

Sant Jordi al món
- Tasca a fer en grup. A partir de la informació de diferents enllaços, han de discutir i aportar la seva opinió sobre el procés d'extensió de la festa de Sant Jordi a altres llocs del món. Anotar les conclusions que en treguin i trametre-les.