Title: Guia didàctica
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

En aquest bloc, després d'introduir el valor i el significat de les llegendes històriques i remarcar-ne alguns dels temes que tracten, es treballen algunes de les llegendes fundacionals de Catalunya, per acabar amb una activitat al voltant del rei que la tradició ha convertit en el més llegendari: Jaume I, el Conqueridor. El tema persegueix ajudar l'alumnat a discernir entre la vessant llegendària i la vessant històrica de les llegendes i els personatges.

Les llegendes històriques
- Text introductori sobre el valor i el significat de les llegendes de caire històric.

La relació entre la història i les llegendes
- Text molt senzill que remarca que les llegendes relacionades amb la història o amb personatges de la història són innombrables. Cita alguns dels grans temes o blocs de les llegendes de caire històric.

L'origen del nom de Catalunya
- Qüestionari. Primer presenta i treballa la llegenda d'Otger Cataló i els nou Barons de la Fama. A continuació el qüestionari s'orienta a veure i analitzar la llegenda i descobrir-ne la seva poca verecitat històrica.

Guifré i la senyera
- Text que, a partir de la cançó, El comte Guifré el Pelós, de La Història de Catalunya en cançons, presenta la llegenda que associa l'origen de la senyera amb el comte Guifré el Pelós.

Guifré el Pelós
- Tasca. S'ofereix primer un vídeo informatiu sobre la figura del comte Guifré el Pelós. A continuació es proposa a l'alumnat que destriï d'entre diferents afirmacions quines corresponen al Guifré històric i quines al Guifré llegendari.

El llegendari dels comtes i reis del Casal de Barcelona
- Text que remarca l'extens llegendari referit a la majoria de comtes i reis del Casal de Barcelona. De tots ells destaca el rei Jaume I, el Conqueridor.

Jaume I, el Conqueridor. El personatge històric - el personatge llegendari
- Es proposa un treball a fer, distribuïts en grups. Cada grup ha de preparar l'exposició, a la resta de la classe, d'un aspecte del personatge històric i un element del seu llegendari. Es proporcionen els vídeos i enllaços per preparar la tasca encomanada.