Title: Categoria per defecte en L'origen del nom de Catalunya
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'L'origen del nom de Catalunya'

La llegenda d’Otger Cataló i els nou Barons de la Fama

Otger, senyor del castell de Cataló i governador d’Aquitània. Quan a la primera part del segle VIII els sarraïns van travessar els Pirineus, ell va sobreviure a la seva escomesa. Malferit s’amagà a la muntanya de Mogrony, al Ripollès, alimentant-se de fruits silvestres i bevent llet de les cérvoles que lliurement campaven pel bosc.

Fou ajudat, a més, per un gos llebrer que diàriament li llepava les ferides fins que es recuperà del tot. Durant aquest període anava esmolant i preparant les seves armes.

Un cop guarit i amb l’espasa, la massa i el seu escut a punt, tocà amb força el seu corn de guerra, el so del qual s’escampà per totes les valls pirinenques. Amb l’ajuda del seu gos, que recorregué el territori cercant lluitadors i conduint-los on era Otger, reuní de llocs diferents nou cavallers, barons de: Montcada, Pinós, Mataplana, Cervera, Cervelló, Alemany, Ribelles, Erill i Anglesola, coneguts com els nou Barons de la Fama.

Otger els va conjurar a lluitar per alliberar la seva terra, que havia caigut en mans dels sarraïns, cosa que prometeren davant de la Mare de Déu de Mogrony.

Immediatament partiren cap al combat, cadascú en indrets diferents, aconseguint sempre la victòria. Otger, però, en la batalla per reconquerir Roses, de la qual sortí victoriós, fou ferit i morí poc després. Els altres cavallers, en record seu, decidiren tal com diu la llegenda “per lo seu nom intitularen la terra de son nom, ço és Catalunya”.

Q: Segons la llegenda, quan passen els fets que s'hi expliquen?
- A finals del segle XIII (ALERTA! Potser et convé tornar a llegir el text!)
- L'any 1052 (On l'has trobada aquesta informació?)
- Durant la primera part del segle VIII (CORRECTE!)
A: Durant la primera part del segle VIII

Q: Aparella i reconstrueix la llegenda.
- Otger Cataló en lluita amb els sarraïns és malferit. | Per tal que no l'atrapin s'amaga a les muntanyes de Mogrony.
- Un cop amagat s'alimenta de fruits del bosc i de llet de cérvola i | per curar-se rep l'ajuda d'un gos llebrer que li llepa diàriament les ferides.
- Recuperat i amb les armes ben esmolades i preparades | fa sonar el seu corn de guerra, que ressona per totes les valls pirinenques.
- A la seva crida s'hi presenten nou grans guerrers | que no són altres que els nou Barons de la Fama.
- Tots junts lluiten victoriosament contra els sarraïns. | Otger Cataló, però, cau malferit i mor.
- En honor seu, els nou Barons de la Fama decideixen que, des de llavors, | aquella terra es dirà Catalunya.

Q: Quan s’escriu la llegenda?

La llegenda és de l’any 1418, per tant, uns quants segles després del període en què se situen els fets. Sembla, com diuen Joan Soler i Xavier Roviró, que es tracta d’una llegenda “d’origen erudit i la seva intenció és explicar l’origen incert del nom de Catalunya i personificar l’anomenada reconquesta en un heroi de gesta imaginari”.

Aproximadament, quants anys han passat entre els fets que s'expliquen i l'any en què s'escriu la llegenda?
A: 700
Feedback ("700"): MOLT BÉ!
Feedback ("700 anys"): MOLT BÉ!
Feedback ("set-cents"): MOLT BÉ!
Feedback ("set-cents anys"): MOLT BÉ!
Feedback ("700"): MOLT BÉ!

Consulta els dos enllaços següents i dóna la teva opinió sobre la base històrica de la llegenda.

Enciclopèdia.cat

Wikipèdia

L’origen històric del nom de Catalunya

Pel que fa a l’origen del nom de Catalunya hi ha diferents versions o teories, cap de les quals, però, considera la possibilitat que derivi del tal Otger Cataló. Per altra part, no és fins a mitjans del segle XII que comença a usar-se el nom per indicar el conjunt de comtats que formaven la Marca Hispànica. Durant aquest període és quan es va consolidant l’expansió dels comtats catalans cap al sud de Catalunya, iniciada a les acaballes del segle XI.

Des de la primera part del segle VIII, època en què se situa la llegenda, han passat 400 anys.

Amb tota la informació que has anat llegint contesta les següents preguntes:
- Per què consideres que s'escriu la llegenda?
- L'origen del nom Catalunya no té una explicació única i segura. L'explicació que el nom pot venir de l'heroi de la llegenda, és acceptada?
- De fet, quants anys han passat des dels fets que explica la llegenda i les primeres vegades que s'usa el nom Catalunya, per indicar els territoris dels comtats catalans?