Title: La relació entre la història i les llegendes
Course: Per Sant Jordi, les llegendes en el folklore (SECUNDÀRIA) - LA CULTURA POPULAR A L'ESCOLA. Les festes populars, materials digitals

La relació entre la història i les llegendes

Les llegendes relacionades amb la història o amb personatges de la història són innombrables. Per citar-ne alguns temes, podríem centrar-nos en:

- Les llegendes que relacionen les lluites que van mantenir durant l’edat mitjana els moros i els cristians, però també hi trobem un bon seguit de llegendes que parlen de l’amor entre un noi cristià i una noia musulmana, o a la inversa.

- És estrany trobar castells sense la seva llegenda i abunden igualment les llegendes de cavallers i guerrers.

- Els bandolers són uns altres personatges històrics que sovint han esdevingut llegendaris.

- Fins i tot les llegendes i creences al voltant de les bruixes, sovint s’enllacen amb una realitat històrica, com fou la presència durant molts segles de la bruixeria.

En aquest tema, però, ens centrarem en els herois llegendaris, fundadors i creadors de la nació catalana.